Diari Oficial de la Generalitat Valenciana


Sumari del DOGV 6597, del 30-08-2011 (2011/9052)

DECRET 101/2011, de 26 d'agost, del Consell, pel qual es modifica el Decret 209/2004, de 8 d'octubre, del Consell, mitjançant el qual es va aprovar el Reglament de l'Agència Valenciana del Turisme.
-----------------------------------------------------------------------------------------------------------------------------------------------------------------------------------------------------

Estat**DEROGADA**

Permalink ELI

**https://dogv.gva.es/va/eli/es-vc/d/2011/08/26/101/dof/vci/html**

### Dades del document

Número de DOGV
:   6597

Data del DOGV
:   30-08-2011

Secció del DOGV
:   I. DISPOSICIONS GENERALS

Número del document
:   2011/9052


Data del document
:   26-08-2011

Organisme emissor
:   Conselleria de Turisme, Cultura i Esport

Tipus de document
:   Decret

Anàlisi jurídica

 Descriptors 

:   * Turisme Comunitat Valenciana
    * reglament intern
    * organització administrativa
    * política de turisme
    * administració regional
    * legislació

DECRET 101/2011, de 26 d'agost, del Consell, pel qual es modifica el Decret 209/2004, de 8 d'octubre, del Consell, mitjançant el qual es va aprovar el Reglament de l'Agència Valenciana del Turisme. [2011/9052]  
El Decret 5/2011, de 21 de juny, del president de la Generalitat, determina les conselleries en què s'organitza l'administració de la Generalitat, entre les quals es troba la Conselleria de Turisme, Cultura i Esport, a la qual s'assignen competències en matèria de turisme, projectes estratègics, política lingüística, promoció i patrimoni cultural i esport.  
Per la seua banda, el Decret 75/2011, de 24 de juny, del Consell, establix l'estructura orgànica bàsica de la Presidència i de les conselleries de la Generalitat.  
Com a conseqüència d'esta nova estructura i la creació de la Secretaria Autonòmica de Turisme i Projectes Estratègics i de la Direcció General de Turisme, es requerix la modificació del Decret 209/2004, de 8 d'octubre, del Consell, pel qual s'aprovà el Reglament de l'Agència Valenciana del Turisme, pel que fa als seus òrgans i el Comité de Direcció.  
Per tot això, a proposta de la consellera de Turisme, Cultura i Esport i amb la deliberació prèvia del Consell, en la reunió del dia 26 d'agost de 2011,  
  
DECRETE  
  
Article únic. Modificació del Decret 209/2004, de 8 d'octubre, del Consell  
Es modifiquen els articles 4, 7 i 9, apartat u, del Decret 209/2004, de 8 d'octubre, del Consell, pel qual s'aprovà el Reglament de l'Agència Valenciana del Turisme, que queden redactats en la forma que apareix en l'annex.  
  
  
DISPOSICIÓ ADICIONAL  
  
Única. Conselleria amb competències en matèria de turisme  
Les referències del text modificat a la Conselleria de Turisme s'entendran fetes a la conselleria amb competències en matèria de turisme.  
  
  
DISPOSICIÓ FINAL  
  
Única. Entrada en vigor  
El present decret entrarà en vigor l'endemà de la seua publicació en el Diari Oficial de la Comunitat Valenciana.  
  
València, 26 d'agost de 2011  
  
El president de la Generalitat,  
ALBERTO FABRA PART  
  
La consellera de Turisme, Cultura i Esport,  
DOLORES JOHNSON SASTRE  
  
  
ANNEX  
  
Nova redacció dels articles 4, 7 i 9, apartat u, del Decret 209/2004, de 8 d'octubre, del Consell, pel qual s'aprovà el Reglament de l'Agència Valenciana del Turisme  
  
«Article 4. Òrgans de l'Agència Valenciana del Turisme  
U. Són òrgans de l'Agència Valenciana del Turisme:  
a) El president o la presidenta.  
b) El vicepresident o la vicepresidenta.  
c) El Comité de Direcció.  
d) El director o la directora.  
e) El Consell de Turisme de la Comunitat Valenciana.  
Dos. El vicepresident o vicepresidenta de l'Agència Valenciana del Turisme serà la persona titular de la secretaria autonòmica a què corresponguen les funcions en matèria de turisme».  
  
«Article 7. Composició del Comité de Direcció  
U. El Comité de Direcció estarà integrat per:   
a) El president o la presidenta del Comité de Direcció: serà la persona titular de la conselleria amb competències en matèria de turisme.   
b) El vicepresident o vicepresidenta del Comité de Direcció: serà la persona titular de la secretaria autonòmica a què corresponguen les funcions en matèria de turisme.  
c) La persona titular de la subsecretaria de la conselleria amb competències en matèria de turisme.   
d) El director o directora de l'Agència Valenciana del Turisme.   
e) Les persones responsables amb rang d'àrea de l'Agència Valenciana del Turisme.   
f) El secretari o secretària, amb veu però sense vot, que serà la persona designada a tals efectes pel conseller o la consellera, entre personal laboral o funcionari, de nivell tècnic i titulació superior, de l'Agència Valenciana del Turisme o de la conselleria amb competències en matèria de turisme.  
Dos. La presidència del Comité de Direcció podrà requerir la presència en les seues reunions de personal propi de l'Agència i/o experts a efectes informatius».  
  
«Article 9. Del director  
U. El director o la directora de l'Agència Valenciana del Turisme serà la persona titular de la dirección general a qué corresponguen les funcions en matèria de turisme».


Còpia Permalink ELI